הוועדה המשותפת לוועדת החינוך, התרבות והספורט ולוועדה המיוחדת לזכויות הילד לדיון בהצעת חוק הכשרות המשפטית והאפוטרופסות, כנסת 20, פרוטוקול מספר 7, 2018-03-05 09:00

יעקב מרגי: בוקר טוב לכולם.

יעקב מרגי: אני מתכבד לפתוח את ישיבת הוועדה המשותפת לוועדת החינוך, התרבות והספורט והוועדה המיוחדת לזכויות לדיון בהצעת חוק הכשרות המשפטית והאפוטרופסות.

יעקב מרגי: אנחנו מכנסים את הוועדה הזו בעקבות הרביזיות שהיו.

יעקב מרגי: אני מושך את הרביזיה שלי, נצביע רק על - - -

יואב קיש: אני רוצה לנמק את הרביזיה.

יעקב מרגי: תסביר בדיוק מה חדש היום.

יואב קיש: אנחנו הרי הגענו למצב שהלכנו עם שני נוסחים, חלק מהסעיפים שאנחנו העלינו היו גם בשביל להראות, לתפיסתי, את חוסר ההיגיון בהסתכלות על העבר כצופה פני עתיד.

יואב קיש: יש שתי גישות שונות מאוד והגישה של מה שהיה הוא מה שצריך להיות באירוע של גירושים לדעתי לא מתיישבת ביחד עם טובת הילד ולכן צריך להסתכל על הדברים מחדש ולהחליט מה טובת הילד.

יואב קיש: יש סעיף שלא הובן כראוי, כאילו אנחנו מדברים על הצרכים הכספיים של הילד, אבל אנחנו מתייחסים לכל הצרכים של הקטין ולכן אני רוצה להחליף את סעיף 7 ואני מבקש לאשר את הרביזיה ולאשר לי להחליף את הניסוח של סעיף 7.

יעקב מרגי: הניסוח כפי שהיה ברשימה של הסעיפים, הוא היה מאוד בעייתי, גם אם לא התכוונו אליו זה משתמע בצורה - - - לא יכולנו להעביר את החוק כפי שהוא, אז הגענו לנוסח מוסכם.

יואב קיש: נכון.

יעקב מרגי: גברתי, את רוצה להקריא אותו?

יואב קיש: בוא תפתח את הרביזיה.

יעקב מרגי: נכון.

יעקב מרגי: אז אנחנו מצביעים - - -

<קריאה: האם יורשה למשתתפים לראות את הנוסח?

יעקב מרגי: אתה קיבלת רשות דיבור, אדוני?

<קריאה: עדיין לא.

יעקב מרגי: אז אני מדבר כרגע.

יעקב מרגי: לפי הפרוצדורה, כדי שנוכל לקיים דיון, אז נצביע על - - -

יואב קיש: לקבל את הרביזיה.

יעקב מרגי: לקבל את הרביזיה.

יעקב מרגי: מי בעד הרביזיה של חבר הכנסת יואב קיש?

יעקב מרגי: מי נגדה?

יעקב מרגי: אין מתנגדים.

יעקב מרגי: מי נמנע?

יעקב מרגי: אין נמנעים.

יעקב מרגי: הרביזיה אושרה.

יעקב מרגי: בעד – רוב

יעקב מרגי: נמנעים – אין הרביזיה של חה"כ קיש – אושרה.

יעקב מרגי: הדיון נפתח.

יואב קיש: אז אני אציע את הסעיף.

יואב קיש: לדעתי מדובר על סעיף 7?

יעקב מרגי: לא, אני מציע שתגיד מה בא במקום.

יואב קיש: בדיוק, אז אני אומר, במקום פסקה - - -

<נועה ברודסקי-לוי: בסעיף 25.

<נועה ברודסקי-לוי: אני אסביר.

<נועה ברודסקי-לוי: קודם כל עכשיו הצביעו לא על נוסח אחר, הצביעו על בכלל פתיחה מחדש של הדיון, אז עד עכשיו לא השתנה כלום.

<נועה ברודסקי-לוי: עכשיו, מה שמוצע כרגע, בסעיף 25(ב), בתוך גרסה א', פסקה (7), בנושא האיתנות הכלכלית, מבקש עכשיו המציע להחליף - - -

יואב קיש: להחליף את הסעיף ואני אקריא, 'יכולתו של כל אחד מההורים לדאוג למכלול צרכיו של הקטין כאמור בפסקה (1)'.

יעקב מרגי: שוב, במקום הסעיף - - - אני רוצה שתקריא את זה בקול, מה הנוסח שהוקרא.

יואב קיש: במקום נוסח א' או נוסח ב'.

<נועה ברודסקי-לוי: אני אגיד.

<נועה ברודסקי-לוי: בתוך גרסה א', במקום 'איתנותו הכלכלית של כל אחד מההורים', יבוא 'יכולתו של כל אחד מההורים לדאוג למכלול צרכיו של הקטין כאמור בפסקה (1)'.

יואב קיש: בדיוק.

יעקב מרגי: רבותיי, מאחר שהדיון התקיים והיה דיון על שתי הרשימות, אני לא מתכוון לעשות דיון היום כי בא נוסח שהוא כן מוסכם, אני רוצה לשמוע רק את משרד המשפטים על הנוסח הזה כפי שהוא.

יעקב מרגי: משרד המשפטים איתנו?

<נועה ברודסקי-לוי: הדיון הקודם באמת התמקד בעיקר בנושא של הסעיף שעורר הרבה מאוד קושי בנושא האיתנות הכלכלית, אני רוצה בכל זאת להגיד כמה נקודות באופן כללי, כמה נקודות מרכזיות שנצטרך אחר כן להמשיך ולדון בהן כמובן.

<נועה ברודסקי-לוי: קודם כל באמת שאלת הגיל, שתצטרך להגיע להכרעה, הדבר השני זה הפער שיש בין שתי הגישות לעניין המצב שהיה לפני כן.

<נועה ברודסקי-לוי: אני חושבת שהוועדה תצטרך לשמוע גם מומחים, משרד הרווחה - - -

יעקב מרגי: אין ספק שאם החוק יקודם אחרי קריאה ראשונה - - -

יהודה גליק: כשהחוק יקודם.

יעקב מרגי: אם, אני אומר.

יעקב מרגי: אם החוק יקודם - - -

יהודה גליק: כאשר.

יעקב מרגי: בסדר, אנחנו נחלוק.

יעקב מרגי: הרי תמיד נחלוק על חלק מהדברים.

יעקב מרגי: אם החוק יקודם אז אין ספק שהדיון יהיה מעמיק ומעמיק ומעמיק ומעמיק ומעמיק.

<נועה ברודסקי-לוי: ובאמת גם הגיעה איזה שהיא פנייה של מעל 100 מומחים בארץ בנושא הזה, שהדגישו את נושא היציבות ושאלות אחרות שנצטרך לדון בהם והוועדה תצטרך לדון ולחשוב איך לגשר בין הגישות ולתת ביטוי גם לטיפול ולהורות של שני ההורים בעבר ובעתיד בחיי הילד.

<נועה ברודסקי-לוי: הנקודה השלישית שחשוב לי לציין זה בנושא הניכור ההורי, שגם מופיע באחת הנקודות.

<נועה ברודסקי-לוי: זה משהו שלא הספקנו לגעת בו יותר מדי, אבל בהחלט נצטרך לדון וזה סעיף מאוד מורכב, זאת אומרת הנושא הוא מורכב ונצטרך לדון על איך לתת לזה ביטוי נכון, כי ברור שזה משהו שצריך להיות מלווה בטיפול ובבדיקה.

יעקב מרגי: אני אומר משהו מעבר, אם אני אהיה יו"ר הוועדה המשותפת שתקדם את זה לקריאה שנייה ושלישית אני אדרוש דיון על כל המכלול של כל סוגיית הגירושים.

יואב קיש: מאה אחוז, בוא נצביע, בבקשה, על בקשתי.

<נועה ברודסקי-לוי: זו נקודה שנצטרך לדון בה, הנקודה של הניכור באמת דורשת עוד ליבון - - -

יעקב מרגי: אז אני אומר לפרוטוקול, ודאי, ודאי.

<נועה ברודסקי-לוי: חשוב להגיד, כי - - -

יעקב מרגי: אני חושב שכל החוק צריך להיפתח לדיון.

יואב קיש: יש עוד הרבה עבודה, זו קריאה ראשונה, נו, מה לעשות.

<נועה ברודסקי-לוי: לא, בסדר, רציתי להציג את הדברים המרכזיים שנצטרך לדון בהם.

יעקב מרגי: אז נאמר לפרוטוקול, גם על ידי וגם על ידה.

חנין זועבי: מה ההבדל?

חנין זועבי: קודם כל הסעיף עבר, הקודם עבר ועכשיו - - -

יעקב מרגי: שינינו אותו, מיתנו - - -

יהודה גליק: במקום איתנות כלכלית, כתבנו מכלול - - -

חנין זועבי: אבל הוא עבר ועכשיו - - -

יעקב מרגי: עבר, אני משנה אותו לנוסח יותר ידידותי לאוזן.

יואב קיש: בדיוק.

יואב קיש: אני מבקש להצביע על זה.

יעקב מרגי: משרד המשפטים.

<ליאת יעקובוביץ': רק הערה אחת, לגבי הסעיף של הניכור, מבחינתנו יש את סעיף 25(א)(א), שדיבר על כלל האפשרויות של בית משפט לבוא ולהתערב, לתת סנקציות מתאימות, אפשרויות התערבות לבית משפט במקרה של הפרת הסדר או הסכם.

<ליאת יעקובוביץ': אנחנו חושבים שהסעיף הזה זה הסעיף הנכון לבוא ולפעול על פיו.

יעקב מרגי: הוא יידון לקראת שנייה ושלישית.

<ליאת יעקובוביץ': הסעיף שכבר עכשיו נמצא הוא פחות מתאים, זה הסעיף המתאים 25(א).

יעקב מרגי: זה אילוץ של שתי הרשימות עם כמה פרמטרים שלקראת קריאה שנייה ושלישית לא יהיה.

יעקב מרגי: תודה רבה.

יעקב מרגי: מי בעד התיקון כפי שהוקרא?

יעקב מרגי: מי נגד?

יעקב מרגי: אין מתנגדים.

יעקב מרגי: אין נמנעים.

<נועה ברודסקי-לוי: ההצבעה היא על כל ההצעה.

יעקב מרגי: כן, כל ההצעה עם התיקון כפי שהוקרא.

יעקב מרגי: באין מתנגדים ובאין נמנעים הצעת החוק מוכנה לקריאה ראשונה והיא תועבר למליאה.

יואב קיש: בשני הנוסחים.

שולי מועלם-רפאלי: ברור, בשני הנוסחים.

שולי מועלם-רפאלי: בעד – רוב

שולי מועלם-רפאלי: נמנעים – אין הצעת החוק עם התיקון כפי שהוקרא – אושרה.

יואב קיש: תודה רבה.

יעקב מרגי: תודה רבה, הישיבה נעולה.